ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-8075/38 -2019

Обреновац, 12.03.2019

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0416/2018(1359/2018), за набавку Инсталациони и изолациони материјал, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.:20**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Поштовани, с обзиром да нисте уважили нашу молбу од 25.02.2019 године, најлепше вас молимо да још једном размотрите и продужите рок испоруке на минимум 45 дана, такође вас молимо да уважите и чињеницу да предметна јавна набавка има 301 позицију и да се испорука врши на 4 различите локације и да има велики број позиција из увоза.

**ОДГОВОР 1:**

Комисија остаје при условима из Конкурсне документације везано за рок испоруке.

**ПИТАЊЕ 2:**

Поштовани у додатним информацијама и појашњењу број 6. Од 08.02.2019 године, у одговору број 3, за позиције од 26 до 29 на постављено питање да ли је реч о силиконском бужиру одговорили сте да није тражен силиконски бужир.

С обзиром да нисте појаснили у одговору какав бужир је потребно испоручити, молимо вас да дефинишете да ли вам је потребан термоскупљајући бужир (које је скупљање) или је реч о обичном PVC бужиру.

**ОДГОВОР 2:**

За позиције 26-29, потребно је понудити PVC бужир, а не термоскупљајући.

**ПИТАЊЕ 3:**

Позиције: 33-35 ТЕРМО БУЖИР у више димензија, молимо вас да дефинишете колико је скупљање?

**ОДГОВОР 3:**

За позиције 33-35, степен скупљања термо бужира је 2:1.

**ПИТАЊЕ 4:**

За Позиције: 147, 148, 149, 196, 226, Колика су дозвољена одступања у димензијама за разводне кутије?

**ОДГОВОР 4:**

За позиције 147, 148, 149, 196 и 226 разводни ормани, дозвољена одступања у димензијама су 10%.

**ПИТАЊЕ 5:**

Пoзиције 140 и 141: Обујмица OG, од ког материјала су захтеване обујмице?

**ОДГОВОР 5:**

За позиције 140 и 141 обујмице OG су од PVC материјала.

Додатна појашњења су саставни део Конкурсне документације.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.